pythainlp/thaigov-v2-corpus-22032023 huggingface dataset:
วันอาทิตย์ที่ 11 กรกฎาคม 2564
‘โฆษกแรงงาน’ เคลียร์ชัด จ่ายเยียวยา 50 เปอร์เซ็นต์ ตรงตามฐานข้อมูลในระบบประกันสังคม
โฆษกกระทรวงแรงงาน (ฝ่ายการเมือง) เคลียร์ชัด จ่ายเยียวยา 50 เปอร์เซ็นต์ ตรงตามฐานข้อมูลในระบบประกันสังคม
เมื่อวันที่ 11 กรกฎาคม 2564 นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยถึงกรณีที่สื่อมวลชนแขนงหนึ่ง นำเสนอข่าวว่า แห่ถล่มเละ “สำนักงานประกันสังคม”เยียวยาไม่ทั่วถึง ให้แค่ ม.33 ขณะที่ ม.39 กับคนต่างจังหวัด ก็ได้รับผลกระทบเช่นกัน โดยจากการตรวจสอบในเพจเฟซบุ๊ค “สำนักงานประกันสังคม กระทรวงแรงงาน” พบว่า มีผู้เข้ามาสอบถามและทวงถามถึงมาตรการที่ไม่ครอบคลุมกลุ่มผู้ประกันตนอย่างทั่วถึง รวมทั้งพื้นที่ ที่ไม่ใช่พื้นที่ควบคุมสีแดง ซึ่งได้รับผลกระทบเช่นกัน
นางเธียรรัตน์ ได้กล่าวชี้แจงเพื่อให้ความชัดเจนในเรื่องนี้ว่า กระทรวงแรงงาน โดยสำนักงานประกันสังคมได้จ่ายสิทธิประโยชน์ทดแทนกรณีว่างงานจากเหตุสุดวิสัยโควิด-19 ให้แก่ผู้ประกันตนในระบบประกันสังคมจำนวน 50 เปอร์เซ็นต์ของค่าจ้าง กรณีได้รับผลกระทบจากมาตรการของรัฐ ในพื้นที่ควบคุมสูงสุด และเข้มงวด 6 จังหวัด ได้แก่ นครปฐม นนทบุรี ปทุมธานี สมุทรปราการ และสมุทรสาคร เนื่องจากว่าคนในระบบประกันสังคมได้ส่งเงินสมทบซึ่งเป็นไปตามระเบียบการส่งเงินสมทบที่กำหนดไว้ในกฎกระทรวง ส่วนกรณีที่รัฐบาลจ่ายเยียวยาเพิ่มเติมให้ลูกจ้างที่อยู่ในระบบประกันสังคมรายละ 2,000 บาทนั้น เพราะว่าลูกจ้างต้องหยุดงานตามคำสั่ง ศบค. และลูกจ้างเหล่านี้มีฐานข้อมูลในระบบประกันสังคมอยู่แล้ว
ดังนั้น การที่ผู้ประกอบการและลูกจ้างต้องการได้รับการเยียวยาในส่วนนี้ ลูกจ้างเองจะต้องแจ้งให้นายจ้างนำเข้าสู่ระบบประกันสังคม เพื่อเป็นฐานข้อมูลในการช่วยเหลือและได้รับสิทธิประโยชน์ความคุ้มครอง รวมทั้งสวัสดิการต่าง ๆ ที่พึงจะได้รับจากภาครัฐต่อไป
วันจันทร์ที่ 6 มิถุนายน 2565
ข่าวสารการลงพื้นที่ตรวจราชการ จ.ภูเก็ต
ในวันจันทร์ที่ 6 มิถุนายน 2565
นายกฯ ตรวจเยี่ยมงานการจัดการศึกษาแบบมีส่วนร่วม จ.ภูเก็ต พร้อมเป็นประธานสักขีพยานพิธี MOU บูรณาการความร่วมมือรัฐ-เอกชน 4 หน่วยงาน ขับเคลื่อนการศึกษาเพื่อการพัฒนาท้องถิ่นอย่างยั่งยืน
นายกฯ เป็นประธานเปิดการสัมมนา Thailand Tourism Congress 2022 ขอบคุณชาวภูเก็ตและหน่วยงานเกี่ยวข้องร่วมขับเคลื่อน Phuket Sandbox จนเป็นต้นแบบฟื้นฟูการท่องเที่ยวประเทศ
วันอาทิตย์ที่ 5 กันยายน 2564
โฆษกดีอีเอสเตือนอย่าหลงเชื่อข่าวปลอมธนาคารออมสินสนับสนุนเพจเฟซบุ๊กออนไลน์ปล่อยเงินกู้นอกระบบ และข่าวปลอมอนุญาตใบทะเบียนพาณิชย์ ให้ศูนย์เงินกู้ นอกระบบ จำกัด ประกอบธุรกิจเงินกู้ออนไลน์
โฆษกดีอีเอสเตือนอย่าหลงเชื่อข่าวปลอมธนาคารออมสินสนับสนุนเพจเฟซบุ๊กออนไลน์ปล่อยเงินกู้นอกระบบ และข่าวปลอมอนุญาตใบทะเบียนพาณิชย์ ให้ศูนย์เงินกู้ นอกระบบ จำกัด ประกอบธุรกิจเงินกู้ออนไลน์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ภาพและข้อความที่ใช้เป็นสื่อโฆษณาเงินกู้นอกระบบในสื่อโซเชียลได้แก่เพจออมทรัพย์ออนไลน์,สินเชื่อไว,สินเชื่อเงินไว, SCV 44-44,กู้เงินด่วน,สินเชื่อไทย, TMPผ่อนสบาย,เงินกู้เพิ่มทุนหรือเงินกู้ทันใจ, For You,เยียวยาหรือเงินกู้ด่วนทันใจ, Thailoanเงินกู้ด่วน,เงินกู้ปลอดภัยได้นำโลโก้ธนาคารออมสินไปร่วมเป็นผู้สนับสนุนเงินกู้นอกระบบนั้นทางศูนย์ต่อต้านข่าวปลอมได้ตรวจสอบข้อเท็จจริงกับทีมงานฝ่ายสื่อสารองค์กรธนาคารออมสินกระทรวงการคลังได้ตรวจสอบรายละเอียดแล้วพบว่าข้อมูลดังกล่าวเป็นข้อมูลเท็จเพจทุกเพจข้างต้นได้แอบอ้างนำโลโก้ธนาคารออมสินไปใช้ในการโฆษณาสนับสนุนเงินกู้นอกระบบโดยไม่ได้รับอนุญาตการกระทำดังกล่าวเป็นการจงใจสื่อสารให้ประชาชนเข้าใจว่าธนาคารออมสินให้การสนับสนุนเงินกู้นอกระบบเป็นการละเมิดต่อธนาคารซึ่งจะได้ดำเนินการทางกฎหมายต่อไปธนาคารขอเรียนว่าธนาคารไม่ได้มีส่วนเกี่ยวข้องและไม่ได้มีส่วนร่วมในการดำเนินการตามโฆษณาดังที่ปรากฎในสื่อโซเชียลต่างๆแต่อย่างใดทั้งสิ้น
นอกจากนี้ยังมีข่าวปลอมการแชร์รูปใบอนุญาตจากกรมพัฒนาธุรกิจการค้าที่ออกใบอนุญาตทะเบียนพาณิชย์ให้กับศูนย์เงินกู้นอกระบบจำกัดประกอบธุรกิจเงินกู้ออนไลน์นั้นโดยทางกรมพัฒนาธุรกิจการค้ากระทรวงพาณิชย์ได้ตรวจสอบและชี้แจงว่าเอกสารดังกล่าวเป็นของปลอมที่มีการปลอมแปลงขึ้นมาเนื่องจากฟอนต์หรือรูปแบบของตัวเอกสารผิดจากรูปแบบตามมาตราฐานอีกทั้งตัวเอกสารจริงจะมีคิวอาร์โค้ดโดยเฉพาะของทางหน่วยงานอยู่ในตัวเอกสารด้วยรวมทั้งแหล่งที่มาของคำขอขัดแย้งกันกับสถานที่ๆได้แจ้งไว้สังเกตได้จากเอกสารดังกล่าวระบุว่าได้รับการอนุญาตจากชลบุรีแต่ตัวเลขคำขอนั้นเป็นจังหวัดปทุมธานีซึ่งตามหลักแล้วไม่สามารถเป็นไปได้
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆอีกทั้งขอให้ใช้ความระมัดระวังพิจารณาและตรวจสอบข้อมูลที่ถูกต้องจากหน่วยงานที่เกี่ยวข้องก่อนทุกครั้งนอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
วันศุกร์ที่ 31 ธันวาคม 2564
ครม. เคาะ 31,600 ล้าน ให้ สปสช. เป็นค่าบริการด้านสาธารณสุขโรคโควิด-19
.....
ที่ประชุม ครม. (28 ธ.ค.) เห็นชอบอนุมัติกรอบวงเงิน 31,662.9175 ล้านบาท สำหรับโครงการบริการด้านสาธารณสุข ภายใต้ระบบหลักประกันสุขภาพ ปี 2565 ของสำนักงานหลักประกันสุขภาพแห่งชาติ (สปสช.) เพื่อเป็นค่าใช้จ่ายให้กับสถานพยาบาลที่ให้บริการสาธารณสุขโรคโควิด-19 สำหรับประชาชนทั่วไป ทั้งการตรวจคัดกรอง รักษาพยาบาล ดูแลผู้ติดเชื้อที่บ้าน (Home Isolation: HI) การให้บริการวิกฤตฉุกเฉิน หรือ UCEP COVID-19 และหน่วยให้บริการฉีดวัคซีนโควิด-19 ตามนโยบายของรัฐบาล
.
พร้อมมอบหมายให้ สปสช. และกรมสนับสนุนบริการสุขภาพ ปรับหลักเกณฑ์ค่ารักษาพยาบาลผู้ป่วยโควิด -19 ให้สอดคล้องกับสถานการณ์และป้องกันการระบาดของโรค ทั้งจำนวนประชาชนที่ได้รับวัคซีน เพื่อช่วยให้ประเทศไทยเข้าสู่สภาวะปกติ สามารถดำเนินกิจกรรมกิจการทางด้านเศรษฐกิจและสังคมได้อย่างรวดเร็วขึ้น ศักยภาพสถานบริการของรัฐเพิ่มขึ้น จากผลของการติดเชื้อลดลง โดยคำนึงถึงการใช้จ่ายงบประมาณอย่างคุ้มค่าสูงสุด
#ไทยคู่ฟ้า#ร่วมต้านโควิด19
-------------------
วันอังคารที่ 27 กรกฎาคม 2564
เข้าร่วมการประชุม Pre-Summit การประชุมสุดยอดผู้นำระบบอาหารโลก
ไทยเข้าร่วมการประชุม Pre-Summit การประชุมสุดยอดผู้นำระบบอาหารโลก (The 2021 Food Systems Summit) ระหว่างวันที่ 26 - 28 ก.ค. 64
ดร.ทองเปลวกองจันทร์ปลัดกระทรวงเกษตรและสหกรณ์ได้รับมอบหมายจากดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เข้าร่วมการประชุมPre-Summitการประชุมสุดยอดผู้นำระบบอาหารโลก(The 2021 Food Systems Summit)ผ่านระบบการประชุมออนไลน์ระหว่างวันที่26 - 28กรกฎาคม2564โดยในวันที่26กรกฎาคม2564นายอันโตรนิโอกรูเตอเรซเลขาธิการสหประชาชาติพระสันตะปาปาฟรานซิสนายกรัฐมนตรีอิตาลีและผู้นำประเทศและรัฐมนตรีเกษตรจากทั่วโลกได้ร่วมกันเปิดการประชุมสุดยอดระบบอาหารโลกณสำนักงานใหญ่องค์การอาหารและเกษตรแห่งสหประชาชาติ(FAO)ณกรุงโรม
สำหรับในส่วนของประเทศไทยสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีพระราชทานวิดิทัศน์เปิดการประชุมในหัวข้อ“Unleashing the Power of the Plate – for the Healthy of People and Planet”และทรงกล่าวถึงประสบการณ์การทรงงาน“โครงการเกษตรเพื่ออาหารกลางวันในโรงเรียน”นายอาคมเติมพิทยาไพสิฐรัฐมนตรีว่าการกระทรวงการคลังร่วมกล่าวเปิดประชุมหัวข้อบทบาทของธนาคารและสถาบันการเงินในการขับเคลื่อนการพัฒนาระบบอาหาร“Mobilizing Trillions for Food Systems Transformation”โดยกองทุนระหว่างประเทศเพื่อพัฒนาเกษตรกรรม(IFAD)และในส่วนของกระทรวงเกษตรฯปลัดกระทรวงเกษตรและสหกรณ์ได้ร่วมแสดงข้อคิดเห็นในการประชุมระดับรัฐมนตรีMinisterial Roundtableหัวข้อ“Transforming Food Systems for Achieving the Sustainable Development Goals: Rising to the Challenge”ในวันที่27กรกฎาคม2564และร่วมแสดงข้อคิดเห็นในการประชุมระดับรัฐมนตรีMinisterial Roundtableในหัวข้อUN Food Systems Summit and Rio Conventions (UNFCCC CBDและUNCCD)ในวันที่28กรกฎาคม2564
นอกจากนี้ประเทศไทยยังได้ร่วมกับเนเธอร์แลนด์และภาคเอกชนที่เกี่ยวข้องเป็นเจ้าภาพจัดการประชุมย่อย(Affiliated Session)ในหัวข้อแหล่งอาหารโปรตีนที่ยั่งยืน“Sustainable Protein for All”ในวันที่27กรกฎาคม2564ด้วย
วันอังคารที่ 7 กันยายน 2564
รัฐมนตรีว่าการกระทรวงยุติธรรม มอบยุติธรรมจังหวัดทำงานเชิงรุกเข้าให้ถึงประชาชน เร่งสอดส่องอย่าปล่อยปะละเลย ย้ำผู้บริหารต้องเข้าใจเข้าถึง
รัฐมนตรีว่าการกระทรวงยุติธรรม มอบยุติธรรมจังหวัดทำงานเชิงรุกเข้าให้ถึงประชาชน เร่งสอดส่องอย่าปล่อยปะละเลย ย้ำผู้บริหารต้องเข้าใจเข้าถึง เตรียมพร้อมทั้งบุคลากรและเครื่องมือ วางไทม์ไลน์ให้ชัดเจน พร้อมศึกษาเทคโนโลยีใหม่ให้ทันโลก
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า เมื่อช่วงเย็นของวันที่ 6 ก.ย. ตนได้ประชุมผู้บริหารกระทรวงยุติธรรม ผ่านระบบวีดีโอคอนเฟอเร้นซ์ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และอธิบดีกรมต่างๆเข้าร่วมประชุม เพราะว่าที่ผ่านมาเราไม่ได้มีการประชุมผู้บริหารกระทรวงมานานแล้ว เนื่องจากสถานการณ์โควิด-19 โดยตนได้เน้นย้ำกับผู้บริหารทั้งในกระทรวงและกรมต่างๆ ให้ดูและศึกษาความพร้อมในการทำงานโดยเฉพาะเรื่องใหม่ๆว่าต้องทำอะไรบ้าง เช่น ร่างประมวลกฎหมายยาเสพติดฉบับใหม่ที่ผ่านการพิจารณาของรัฐสภาเรียบร้อยแล้ว การทำงานต้องสอดคล้องกับกฎหมายฉบับใหม่ ต้องเตรียมพร้อมก่อนที่กฎหมายจะประกาศและมีผลบังคับใช้ นอกจากนี้ในเรื่องของเครื่องมือยังขาดอะไรให้เตรียมให้พร้อมและต้องศึกษาเทคโนโลยีใหม่ๆให้ทันต่อโลกปัจจุบันด้วย
นายสมศักดิ์ กล่าวว่า นอกจากนี้ยังมีกฎหมายอีก 2-3 ฉบับที่กำลังเข้าสู่การพิจารณาของสภาผู้แทนราษฎร เช่น ร่าง พ.ร.บ.พืชกระท่อม ร่างพ.ร.บ.การป้องกันและปราบปรามการทรมานและการกระทำให้บุคคลสูญหาย ต้องมีการเตรียมพร้อมบูรณาการกับหน่วยงานอื่นๆที่เกี่ยวข้องด้วย ตนอยากให้ผู้บริหารทุกคน รวมทั้งข้าราชการในกระทรวงเข้าใจปัญหาต่างๆ เข้าใจและเข้าถึง เร่งทำงานต่างๆแก้ปัญหาช่วยเหลือประชาชน การทำงานไทม์ไลน์ชัดเจนอย่าให้คั่งค้าง และการบริหารจัดการส่วนราชการหากหน่วยงานไหนบุคลากรไม่เพียงพอก็ให้ทำแผนจัดหาพนักงาน ลูกจ้าง เพื่อให้ขับเคลื่อนได้ ทั้งเป็นเรื่องที่ดีในการช่วยเหลือคนว่างงาน นอกจากนี้ในส่วนของสำนักงานยุติธรรมจังหวัด ต้องมีการยกระดับให้เข้าถึงชาวบ้าน ไม่ใช่เหมือนกรณีบ้านยายที่ถูกยึดยึดแล้วมาแก้ไขไม่ได้ ไม่เช่นนั้นการแก้ปัญหาต่างๆคงไม่ง่าย ต้องเร่งให้เข้าถึงประชาชน ตนได้เน้นย้ำฝากตรงนี้เอาไว้ในที่ประชุม
"ผมขอยกตัวอย่างในวันที่ 12 - 31 ส.ค.ที่ผ่านมา นางอนงค์วรรณ เทพสุทิน ภรรยาของผม ได้ลงพื้นที่บ้านเกิด จ.สุโขทัย มีการทำอาหารไปแจกจ่ายกับประชาชนที่เดือดร้อนจากสถานการณ์โควิดกว่า 20 วัน เพราะมีทั้งคนตกงานและขาดรายได้ ช่วงแรกๆทำวันละ 250 กล่อง แต่หลังๆต้องเพิ่มประชาชนมีความต้องการจึงเพิ่มเป็นวันละ 400-500 กล่อง โดยออกทุนทรัพย์เอง แต่ก็มีหน่วยงานต่างๆ เช่น ตำรวจ มหาดไทย กรมทางหลวง กรมชลประทานและภาคเอกชน มาช่วยปรุงอาหาร ช่วยแจกจ่ายให้ประชาชน บางส่วนก็นำไปช่วยแจกตามอำเภอต่างๆ แต่หน่วยงานของกระทรวงยุติธรรมไม่เห็นเข้ามามีส่วนร่วม เห็นแต่เพียงกรมราชทัณฑ์เท่านั้นที่มา ตรงนี้แสดงให้เห็นว่า สำนักงานยุติธรรมจังหวัดยังขาดการเอาใจใส่ในการเข้าถึงประชาชน ผมแค่ยกตัวอย่างเท่านั้นเพราะถือเป็นเรื่องที่ใกล้ตัว จึงอยากให้สำนักงานยุติธรรมจังหวัดทุกแห่งทั่วประเทศ เร่งสอดส่องใส่ใจอย่าปล่อยปะละเลยลอยตัว พื้นที่ไหนเขาช่วยเหลือประชาชนที่เดือดร้อน เราต้องรีบเสนอตัวแบ่งคนไปช่วย จะได้รู้ว่าประชาชนเดือดร้อนและต้องการอะไร" นายสมศักดิ์ กล่าว
วันพฤหัสบดีที่ 23 มิถุนายน 2565
รองปลัดกระทรวงยุติธรรม รับเรื่องจากกลุ่ม ๒๔ มิถุนาประชาธิปไตย
รองปลัดกระทรวงยุติธรรม รับเรื่องจากกลุ่ม ๒๔ มิถุนาประชาธิปไตย
ในวันพุธที่ ๒๒ มิถุนายน ๒๕๖๕ เวลา ๑๑.๐๐ น. ณ กระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รับหนังสือจาก กลุ่ม ๒๔ มิถุนาประชาธิปไตย เครือข่ายคนรุ่นใหม่นนทบุรี นำโดย นายสมยศ พฤกษาเกษมสุข เพื่อขอให้ดำเนินการในส่วนที่เกี่ยวข้องกับภารกิจของกรมราชทัณฑ์และกระทรวงยุติธรรม
วันพุธที่ 2 มีนาคม 2565
​โฆษกรัฐบาลเผย "นายกฯ" ขอเร่งสร้างการรับรู้“เจอ แจก จบ”เป็นมาตรการเสริม เน้นผู้ป่วยโควิด-19 กลุ่มสีเขียวที่ไม่มีอาการ/ภาวะเสี่ยง เตือนผู้ป่วยรักษาตนเองที่บ้านปฏิบัติตามคำแนะนำแพทย์
​โฆษกรัฐบาลเผย "นายกฯ" ขอเร่งสร้างการรับรู้ “เจอ แจก จบ” เป็นมาตรการเสริม เน้นผู้ป่วยโควิด-19 กลุ่มสีเขียวที่ไม่มีอาการ/ภาวะเสี่ยง เตือนผู้ป่วยรักษาตนเองที่บ้าน ต้องปฏิบัติตามคำแนะนำแพทย์อย่างเคร่งครัด  ขณะที่ สธ. ติดตาม “เจอ แจก จบ” วันแรกไม่พบปัญหา
วันนี้ (2 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับให้เร่งสร้างการรับรู้ การรักษาผู้ป่วยโควิด-19“เจอ-แจก-จบ” แบบ OPD case เป็นมาตรการเสริมเพิ่มเติม เพื่อให้ประชาชนเข้าถึงการรักษาพยาบาล ควบคู่กับระบบ HI/CI เป็นทางเลือกสำหรับผู้ติดเชื้อที่สบายดี ไม่มีอาการ ไม่มีภาวะเสี่ยง และสมัครใจรักษาที่บ้าน โดยนายกรัฐมนตรียังย้ำว่า ผู้ป่วยต้องปฏิบัติตนตามมาตรการและคำแนะนำของแพทย์ระหว่างการรักษาตนเองที่บ้านอย่างเคร่งครัดด้วย
ทั้งนี้ สธ. ได้ติดตามระบบการดูแลผู้ติดเชื้อโควิด-19 แบบผู้ป่วยนอก หรือ “เจอ แจก จบ” ซึ่งเริ่มดำเนินการวันแรกวานนี้ (1 มี.ค. 65) ยังไม่พบปัญหา โดยผู้ที่มีความเสี่ยงติดเชื้อโควิด-19 สามารถตรวจ ATK ด้วยตนเองที่บ้าน หรือเดินทางมาตรวจที่คลินิกโรคทางเดินหายใจ (ARI Clinic) ในโรงพยาบาลสังกัดกระทรวงสาธารณสุขทุกแห่ง หากพบผลเป็นบวก แพทย์จะพิจารณาความเสี่ยงและโรคประจำตัว หากไม่มีความเสี่ยงจะให้การรักษาแบบผู้ป่วยนอกและกลับไปแยกกักตัวที่บ้าน ซึ่งเป็นไปตามความสมัครใจ โดยผู้ป่วยติดเชื้อจะได้รับยาตามระดับอาการ 3 กลุ่ม คือ กลุ่มยาตามอาการ เช่น ลดไข้ แก้ไอ เจ็บคอ ขับเสมหะ เป็นต้น ยาฟ้าทะลายโจร และยาต้านไวรัสฟาวิพิราเวียร์ และจะมีการติดตามอาการหลังครบ 48 ชั่วโมง ซึ่งหลังจากนี้ จะมีการประเมินการดำเนินการ เพื่อให้สอดคล้องกับบริบทของผู้ป่วยและระดับการระบาด
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ รวม 22,197 ราย จำแนกเป็น ผู้ป่วยจากในประเทศ 22,079 ราย ผู้ป่วยมาจากต่างประเทศ 118 ราย ผู้ป่วยสะสม 711,109 ราย (ตั้งแต่ 1 มกราคม 2565) หายป่วยกลับบ้าน 19,093 ราย หายป่วยสะสม 524,245 ราย (ตั้งแต่ 1 มกราคม 2565) ผู้ป่วยกำลังรักษา 218,784 ราย เสียชีวิต 45 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 2564-1 มี.ค. 2565 (18.14 น.) รวมฉีดสะสมอยู่ที่ 124,027,989 โดส เข็มที่ 1 ฉีดสะสม 53,659,492 โดส เข็มที่ 2 ฉีดสะสม 49,756,068 โดส เข็มที่ 3 ฉีดสะสม 18,922,022 โดส และเข็มที่ 4 ฉีดสะสม 1,690,407 โดส
---------------------------
วันพฤหัสบดีที่ 17 มิถุนายน 2564
ขับเคลื่อนโครงการ 1 ตำบล 1 กลุ่มเกษตรทฤษฎีใหม่ ด้านการพัฒนาอาชีพและการตลาด
ก.เกษตรฯ ประชุมขับเคลื่อนงานคณะอนุกรรมการภายใต้โครงการ 1 ตำบล 1 กลุ่มเกษตรทฤษฎีใหม่ ด้านการพัฒนาอาชีพและการตลาด
นายอำพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะอนุกรรมการภายใต้โครงการ1ตำบล1กลุ่มเกษตรทฤษฎีใหม่ด้านการพัฒนาอาชีพและการตลาดครั้งที่2/2564ผ่านระบบทางไกลออนไลน์Application Zoomณห้องประชุมกระทรวงเกษตรและสหกรณ์โดยที่ประชุมได้พิจารณากำหนดแนวทางการพัฒนาอาชีพและการตลาดของเกษตรกรที่เข้าร่วมโครงการ1ตำบล1กลุ่มเกษตรทฤษฎีใหม่และแนวทางการปฏิบัติงานภายใต้การขับเคลื่อนของคณะอนุฯโดยกำหนดแนวทาง5ขั้นตอนได้แก่1)สำรวจและประเมินกลุ่มเป้าหมาย2)ส่งเสริมการรวมกลุ่ม3)อบรมถ่ายทอดความรู้ด้านการผลิตและการตลาด4)จัดทำแผนการผลิตและการตลาดและ5)ประชาสัมพันธ์โดยมุ่งเน้นให้เกิดกลุ่มเกษตรทฤษฎีใหม่ต้นแบบได้ภายหลังเสร็จสิ้นโครงการเพื่อการขยายผลการทำเกษตรกรในรูปแบบเกษตรทฤษฎีใหม่อย่างเป็นรูปธรรมต่อไป
วันศุกร์ที่ 18 มีนาคม 2565
ปลื้ม “อาคารศาลาไทย” คว้ารางวัล “ขวัญใจมหาชน Honorable mention” จากนิตยสารชั้นนำ Exhibitor Magazine
.....
อีกหนึ่งข่าวดี สำหรับคนไทย “อาคารศาลาไทย (Thailand pavilion)” ที่จัดแสดงในงานเวิลด์เอ็กซ์โป 2020 ดูไบ (World Expo Dubai 2020) ณ สหรัฐอาหรับเอมิเรตส์ (UAE) ได้รับรางวัลขวัญใจมหาชน Honorable mention ประเภท EDITOR'S CHOICE AWARD 2022 จากนิตยสาร Exhibitor Magazine ซึ่งเป็นนิตยสารชั้นนำด้าน Exhibition จากสหรัฐอเมริกา
.
อาคารดังกล่าว ได้รับความนิยมตั้งแต่เริ่มจัดแสดง มีผู้เข้าชมกว่า 1 แสนคน ภายในเวลาเพียง 2 สัปดาห์ และมีแนวโน้มเพิ่มขึ้นอย่างต่อเนื่อง ถือว่าเป็นหนึ่งความสำเร็จที่รัฐบาลมุ่งผลักดัน Soft Power ของไทยให้เป็นที่รู้จักและได้รับการชื่นชมในระดับนานาชาติ ภายใต้แนวคิด “การขับเคลื่อนสู่อนาคต (Mobility for the Future)"
.
ทั้งนี้ นายกฯ ได้ชื่นชม พร้อมขอบคุณหน่วยงานที่เกี่ยวข้อง ที่บูรณาการการทำงานร่วมกันอย่างแข็งขัน สามารถถ่ายทอดเอกลักษณ์วัฒนธรรมไทยให้เป็นที่รู้จักไปทั่วโลก และย้ำว่าให้นำผลความสำเร็จดังกล่าวไปต่อยอดในการขับเคลื่อนเศรษฐกิจ โดยเฉพาะภาคการท่องเที่ยว การค้า และการลงทุน
.
#ไทยคู่ฟ้า#ร่วมต้านโควิด19
-------------------
วันอาทิตย์ที่ 17 ตุลาคม 2564
ปลัด สธ.ย้ำเข้มทุกมาตรการป้องกันโควิด แม้ลดเวลาเคอร์ฟิว ผ่อนคลายเปิดกิจการมากขึ้น
ปลัดกระทรวงสาธารณสุขย้ำพื้นที่สีแดงเข้ม 23 จังหวัด แม้ผ่อนคลายลดเวลาเคอร์ฟิวเหลือ 5 ทุ่มถึงตี 3 กิจการเปิดถึง 4 ทุ่ม ช่วยใช้ชีวิตตามปกติมากขึ้น แต่ยังต้องเข้มมาตรการป้องกันตนเองสูงสุดตลอดเวลา เพื่อลดความเสี่ยงการติดเชื้อ
ปลัดกระทรวงสาธารณสุขย้ำพื้นที่สีแดงเข้ม 23 จังหวัด แม้ผ่อนคลายลดเวลาเคอร์ฟิวเหลือ 5 ทุ่มถึงตี 3 กิจการเปิดถึง 4 ทุ่ม ช่วยใช้ชีวิตตามปกติมากขึ้น แต่ยังต้องเข้มมาตรการป้องกันตนเองสูงสุดตลอดเวลาเพื่อลดความเสี่ยงการติดเชื้อ กิจการต่างๆ ใช้มาตรการ COVID Free Setting เร่งรัดฉีดวัคซีนตามเป้าหมาย เพื่ออยู่ร่วมกับโควิดอย่างปลอดภัย รองรับการเปิดเมือง
วันนี้ (17 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ขณะนี้แม้จะประกาศผ่อนคลายมาตรการพื้นที่ควบคุมสูงสุดและเข้มงวด (สีแดงเข้ม) 23 จังหวัด ในเรื่องของการห้ามออกนอกเคหสถาน จากเดิมเวลา 22.00 - 04.00 น. มาเป็นเวลา 23.00 - 03.00 น. และห้างสรรพสินค้า ร้านสะดวกซื้อ ร้านอาหาร สามารถเปิดได้ถึงเวลา 22.00 น. เริ่มตั้งแต่วันที่ 16 ตุลาคม 2564 ที่ผ่านมา ทำให้ประชาชนกลับเข้าสู่ชีวิตตามปกติมากขึ้น แต่ย้ำว่าต้องเป็นการใช้ชีวิตปกติแบบนิวนอร์มัล คือเข้มมาตรการป้องกันตนเองสูงสุดตลอดเวลา (Universal Prevention) โดยคิดว่าผู้คนรอบข้างรวมถึงตัวเราเองอาจเป็นผู้ติดเชื้อ จึงต้องใช้การป้องกันทุกวิถีทางเพื่อลดความเสี่ยงในการรับหรือแพร่เชื้อ ขณะที่สถานประกอบการต่างๆ ขอให้ใช้มาตรการ COVID FreeSetting โดยมีการทำความสะอาด จัดระบบระบายอากาศ เว้นระยะห่าง พนักงานเข้ารับวัคซีนครบโดส และตรวจ ATKทุก 7 วัน ส่วนผู้รับบริการมีเอกสารรับรองการฉีดวัคซีนหรือผลตรวจ ATK ซึ่งจะเป็นแนวทางในการอยู่ร่วมกับโรคโควิด 19 อย่างปลอดภัย
“ขณะนี้มีการผ่อนคลายมากขึ้น กิจการต่างๆ ทยอยกลับมาเปิดได้ภายในระยะเวลาที่กำหนด อาจทำให้ประชาชนเริ่มวางใจ กลับมาใช้ชีวิตตามปกติ มีการรวมกลุ่มทำกิจกรรม ซึ่งเป็นความเสี่ยงทำให้เกิดการติดเชื้อได้ การจะลดจำนวนผู้ติดเชื้อลง ทุกคนต้องร่วมมือกันทำทุกมาตรการอย่างเคร่งครัด โดยเฉพาะการใส่หน้ากากเว้นระยะห่าง ล้างมือ ใช้ชุดตรวจATK คัดกรองความเสี่ยง เพื่อไม่ให้เกิดการติดเชื้อจำนวนมากและต้องปิดกิจการอีกซึ่งไม่เป็นผลดีต่อทุกคน” นายแพทย์เกียรติภูมิกล่าว
สำหรับสถานการณ์โรคโควิด 19 ของประเทศไทยวันนี้มีผู้ติดเชื้อรายใหม่10,863 ราย รักษาหาย10,383 รายเสียชีวิต68 ราย อยู่ระหว่างการรักษา107,790 ราย ภาพรวมการติดเชื้อยังทรงตัว ต่างจังหวัดมีแนวโน้มการติดเชื้อสูงขึ้น ส่วน กทม.และปริมณฑล แนวโน้มการติดเชื้อลดลง ซึ่งปัจจัยสำคัญที่จะช่วยลดการป่วยและเสียชีวิตลงได้คือการฉีดวัคซีนให้ครอบคลุม ขณะนี้ได้เร่งจัดสรรวัคซีนไปจังหวัดต่างๆ เพื่อเร่งรัดการฉีดให้ได้ตามเป้าหมาย ร้อยละ 50 ของประชากร ภายในสิ้นเดือนตุลาคมนี้ เพื่อเตรียมรองรับการเปิดเมือง โดยเฉพาะจังหวัดนำร่องท่องเที่ยวในวันที่ 1 พฤศจิกายน 2564 โดยวันที่ 16 ตุลาคม 2564 สามารถฉีดวัคซีนได้เพิ่มขึ้น1,063,719 โดส สะสม65,202,741 โดส แบ่งเป็นเข็มแรก37,446,713 ราย คิดเป็นร้อยละ52
ของประชากร เข็ม 2 จำนวน25,825,201 ราย คิดเป็นร้อยละ35.9 ของประชากร และเข็มที่ 3 จำนวน1,930,827 ราย คิดเป็นร้อยละ2.7 ของประชากร
*********************************** 17 ตุลาคม 2564
วันจันทร์ที่ 20 กันยายน 2564
เฮ!! ผู้ประกันตน ม.40 ใน 16 จังหวัด ที่ขึ้นทะเบียนใหม่ รับเงินเยียวยาคนละ 5,000 ได้แล้ววันนี้
- -
เมื่อวันที่ 20 กันยายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงการดำเนินการจ่ายเงินเยียวยาให้กับผู้ประกันตนตามมาตรา 40 ในพื้นที่ 16 จังหวัดสีแดงเข้มควบคุมสูงสุด ประกอบด้วย นครราชสีมา ระยอง ราชบุรี สระบุรี สุพรรณบุรี กาญจนบุรี ลพบุรี เพชรบูรณ์ ประจวบคีรีขันธ์ ปราจีนบุรี เพชรบุรี ตาก อ่างทอง นครนายก สมุทรสงคราม และสิงห์บุรี ว่า ในวันนี้ (20 ก.ย.64) สำนักงานประกันสังคมจะโอนเงินให้กับผู้ประกันตนที่ขึ้นทะเบียนใหม่และจ่ายเงินสมทบเป็นผู้ประกันตนมาตรา 40 ระหว่างวันที่ 4 - 24 สิงหาคม 2564 จำนวน 1.94 ล้านคน โดยจะได้รับเงินเยียวยาคนละ 5,000 บาท
นายสุชาติ กล่าวต่อว่า ขอเน้นให้ผู้ประกันตนที่ยังไม่ได้รับสิทธิให้รีบดำเนินการผูกพร้อมเพย์เลขบัญชีธนาคารกับบัตรประชาชน เพื่อธนาคารจะได้โอนเงินเข้าบัญชีพร้อมเพย์ที่ผูกกับบัตรประชาชน นอกจากนี้ ผู้ประกันตนที่ตกหล่น และอยู่ในพื้นที่ได้รับการเยียวยาแต่ไม่ได้รับเงินเยียวยา สามารถยื่นแบบทบทวนสิทธิ โดยดาวน์โหลดเอกสารแบบคำขอทบทวนสิทธิเยียวยาได้ที่เว็บไซต์สำนักงานประกันสังคม www.sso.go.th และกรอกข้อมูลให้ครบถ้วนส่งมาทางไปรษณีย์ลงทะเบียนถึงสำนักงานประกันสังคมที่สะดวกใน 29 จังหวัดสีแดงเข้ม ได้ตั้งแต่บัดนี้ถึง 31 ตุลาคมนี้ หรือสอบถามรายละเอียดเพิ่มเติมได้ที่สายด่วน 1506 กด 1 สำนักงานประกันสังคม
“การโอนเงินเยียวยาแก่ผู้ประกันตนมาตรา 40 ใน 16 จังหวัดที่ขึ้นทะเบียนใหม่ คนละ 5,000 บาท ซึ่งเงินในส่วนนี้แม้จะไม่มาก แต่อย่างน้อยจะช่วยบรรเทาความเดือดร้อน ลดภาระค่าครองชีพ และค่าใช้จ่ายในการดำรงชีวิตประจำวันในเบื้องต้น แก่พี่น้องผู้ประกอบอาชีพอิสระ ตามเจตนารมณ์ของท่านนายกรัฐมนตรีและรัฐบาลที่จะให้ผู้ประกอบอาชีพอิสระได้เข้าสู่ระบบประกันสังคม ได้รับเงินเยียวยาจากรัฐบาลและได้เข้าถึงมาตรการช่วยเหลือจากรัฐในอนาคต เพื่อให้ทุกคน ทุกกลุ่ม ได้เข้าถึงสวัสดิการและก้าวข้ามสถานการณ์โควิดในครั้งนี้ไปด้วยกัน”นายสุชาติ กล่าวในท้ายสุด
วันอังคารที่ 29 มิถุนายน 2564
ใครที่มีเงินได้ในปีภาษี ๒๕๖๓ ให้ยื่น ภ.ง.ด.๙๐ หรือ ภ.ง.ด.๙๑ ออนไลน์ภายใน ๓๐ มิถุนายน ๒๕๖๔
สรรพากรแจ้งให้ผู้มีรายได้ในปีภาษี ๒๕๖๓ ยื่นแบบ ภ.ง.ด.๙๐ หรือ ภ.ง.ด.๙๑ ออนไลน์ภายในวันที่ ๓๐ มิถุนายน ๒๕๖๔ หากมีรายได้ถึงเกณฑ์ขอให้ยื่นแบบแต่อาจไม่ต้องเสียภาษี เพราะทุกคนมีสิทธิ์หักค่าใช้จ่ายจากการประกอบกิจการ และหักค่าลดหย่อนได้อีกหลายรายการ
สรรพากรแจ้งให้ผู้มีรายได้ในปีภาษี ๒๕๖๓ ยื่นแบบ ภ.ง.ด.๙๐ หรือ ภ.ง.ด.๙๑ ออนไลน์ภายในวันที่ ๓๐ มิถุนายน ๒๕๖๔ หากมีรายได้ถึงเกณฑ์ขอให้ยื่นแบบแต่อาจไม่ต้องเสียภาษี เพราะทุกคนมีสิทธิ์หักค่าใช้จ่ายจากการประกอบกิจการ และหักค่าลดหย่อนได้อีกหลายรายการ ส่วนการส่งจดหมายเตือนเป็นอีกหนึ่งบริการที่แจ้งให้ผู้เสียภาษีทราบ จะได้มีเวลาเพียงพอในการจัดเตรียมเอกสารให้ครบถ้วนนำมาใช้ยื่นแบบได้ทันเวลา
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรได้ประชาสัมพันธ์แจ้งให้ประชาชนและผู้ประกอบการที่มีรายได้ถึงเกณฑ์ชำระภาษีที่ยังไม่ได้ยื่นแบบทราบถึงระยะเวลาหมดเขตการยื่นแบบแสดงรายการภาษี ภ.ง.ด.๙๐ และ ภ.ง.ด.๙๑ ทางออนไลน์ ที่ได้มีการขยายเวลาออกไปถึงวันที่ ๓๐ มิถุนายน ๒๕๖๔ เพื่อให้ผู้ที่มีรายได้ถึงเกณฑ์ต้องยื่นแบบให้ทัน เนื่องจากหากยื่นแบบล่าช้ากว่าที่กำหนดนั้นจะมีภาระค่าปรับและเงินเพิ่มเกิดขึ้นซึ่งเป็นจำนวนที่ไม่น้อย กรมสรรพากรจึงได้ดำเนินการจัดส่งเอกสารต่างๆ แจ้งไปถึงผู้ประกอบการล่วงหน้า (notification letter) โดยไม่ได้มีเป้าหมายในการจัดเก็บภาษีเฉพาะรายใดรายหนึ่งหรือโครงการใดโครงการหนึ่ง แต่เพื่อสร้างความเป็นธรรมให้กับผู้เสียภาษีทุกคนจะได้เตรียมข้อมูลเอกสารหลักฐานให้ครบถ้วน โดยผู้ประกอบการ(คนโสด) ที่มีรายได้ต่อปีถึงเกณฑ์ขั้นต่ำจำนวน ๖๐,๐๐๑ บาท ตามที่กฎหมายกำหนด มีหน้าที่ต้องยื่นแบบแสดงรายการภาษีทุกรายส่วนยื่นแบบฯ แล้วอาจไม่ต้องเสียภาษีเพราะได้สิทธิหักค่าใช้จ่ายและค่าลดหย่อนต่างๆ ตามที่กฎหมายกำหนด เช่น พ่อค้าแม่ค้าที่ขายสินค้าออนไลน์หรือสินค้าทั่วไป มีรายได้ทั้งปีไม่เกิน ๕๒๕,๐๔๙ บาท มีหน้าที่ยื่นแบบแต่เมื่อคำนวณแล้วไม่มีภาษีต้องเสีย เป็นต้น”
โฆษกกรมสรรพากร กล่าวเพิ่มเติมว่า “กรมสรรพากรได้ทำหน้าที่อย่างเต็มที่ และไม่อยากให้เกิดกรณีที่ประขาชนต้องเสียค่าปรับ เนื่องมาจากยื่นแบบเกินกำหนดเวลา เพราะจะเป็นการซ้ำเติมประชาชน โดยเฉพาะในช่วงเวลาเช่นนี้หากมีข้อสงสัยสามารถสอบถามเพิ่มเติมได้ที่ Tax Ambassador ณ สำนักงานสรรพากรทุกแห่งทั่วประเทศ หรือศูนย์สารนิเทศสรรพากร RD Intelligence Center ๑๑๖๑”
วันจันทร์ที่ 4 เมษายน 2565
เตรียมรับภัยแล้งและฝนทิ้งช่วง ปี 2565
วันอาทิตย์ที่ 3 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมการรองรับภัยแล้งโดยอนุมัติงบประมาณ 5,615 ล้านบาท แก่โครงการเพิ่มประสิทธิภาพการบริหารจัดการทรัพยากรน้ำเพื่อรองรับสถานการณ์ภัยแล้งและฝนทิ้งช่วง ปี 2565 จำนวน 2,525 รายการ ของ 9 หน่วย โดยเฉพาะพื้นที่เฝ้าระวังที่อาจเสี่ยงต่อการขาดแคลนน้ำอุปโภคบริโภค ซึ่งอยู่ในเขตพื้นที่ของการประปาส่วนภูมิภาค 24 จังหวัด นอกเขตพื้นที่ 50 จังหวัด พื้นที่เกษตรกรรมนอกเขตชลประทานที่เพาะปลูกนารอบที่ 2 หรือ นาปรัง จำนวน 11 จังหวัด และพื้นที่ปลูกพืชต่อเนื่องหรือไม้ผลที่มีมูลค่าทางเศรษฐกิจ จำนวน 4 จังหวัด ตลอดจนเฝ้าระวังคุณภาพน้ำ เช่น การรุกล้ำของน้ำเค็ม จำนวน 5 จังหวัด โดยขอให้หน่วยงานที่เกี่ยวข้องเตรียมแผนงานเร่งด่วนเพื่อแก้ปัญหาในพื้นที่เสี่ยง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 10 พฤษภาคม 2565
กยศ. ร่วมจัดมหกรรมไกล่เกลี่ยหนี้จังหวัดประจวบคีรีขันธ์ วันที่ 12 พ.ค. นี้ ผู้ร่วมงานจะไม่ถูกดำเนินคดี
กยศ.ร่วมจัดมหกรรมไกล่เกลี่ยหนี้สินครัวเรือนครั้งที่ 9 จ.ประจวบคีรีขันธ์ ในวันพฤหัสบดีที่ 12 พ.ค.2565 ณ ม.เทคโนโลยีราชมงคลรัตนโกสินทร์ วิทยาเขตวังไกลกังวล ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 9 จังหวัดประจวบคีรีขันธ์ ในวันพฤหัสบดีที่ 12 พฤษภาคม 2565 ณ มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดำเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ครั้งที่ 9 จังหวัดประจวบคีรีขันธ์ ในวันพฤหัสบดีที่ 12 พฤษภาคม 2565 ณ อาคารสัมมนาคารเฉลิมพระเกียรติ มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล อำเภอหัวหิน จังหวัดประจวบคีรีขันธ์ โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทำให้ผู้กู้ยืมเงินบางส่วนขาดรายได้และผิดนัดชำระหนี้จนนำไปสู่การฟ้องร้องดำเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชำระหนี้ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จำเป็นต้องดำเนินคดี ซึ่งจะลดภาระค่าใช้จ่ายของกองทุน และนอกจาก ผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิกการค้ำประกันของผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
วันอังคารที่ 7 มิถุนายน 2565
โฆษกรัฐบาลเผยนายกฯ สนับสนุนการสร้างสมดุลชีวิตและสิ่งแวดล้อมที่ยั่งยืน พร้อมกำชับหน่วยงานที่เกี่ยวข้องช่วยดูแลเพื่อลดผลกระทบของการเปลี่ยนแปลงสภาพภูมิอากาศส่งผลกระทบต่อสุขภาพประชาชน
โฆษกรัฐบาลเผยนายกฯ สนับสนุนการสร้างสมดุลชีวิตและสิ่งแวดล้อมที่ยั่งยืน พร้อมกำชับหน่วยงานที่เกี่ยวข้องช่วยดูแลเพื่อลดผลกระทบของการเปลี่ยนแปลงสภาพภูมิอากาศซึ่งส่งผลกระทบต่อสุขภาพของประชาชนโดยตรง
วันนี้ (วันที่ 7 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมให้ความสำคัญผลักดันการรณรงค์ลดผลกระทบการเปลี่ยนแปลงสภาพภูมิอากาศ ตามแนวทางจากการประชุม COP26 พร้อมกำชับกระทรวงสาธารณสุขร่วมกับหน่วยงานต่าง ๆ ที่เกี่ยวข้องในการดูแลรักษาสิ่งแวดล้อม เพื่อปกป้องดูแลสุขภาพของคนไทย
โฆษกประจำสำนักนายกรัฐมนตรี กล่าวว่า นายกรัฐมนตรีเห็นความสำคัญต่อสุขภาพประชาชน และการพัฒนาเพื่อแก้ไขปัญหาสิ่งแวดล้อมเสมอมา โดยได้กำหนดเป็นนโยบายให้หน่วยงานที่เกี่ยวข้องดำเนินแนวทางการทำงาน กระทรวงสาธารณสุขได้กำหนดโครงการรณรงค์ “มุ่งสร้าง สุขภาพดี สมดุลชีวิต สิ่งแวดล้อมยั่งยืน” เนื่องในวันสิ่งแวดล้อมโลก 2565 (วันที่ 5 มิถุนายน) ภายใต้หลักการ Only One Earth : โลกหนึ่งเดียวกับสมดุลชีวิตที่ยั่งยืน ซึ่งเป็นการต่อยอดจากแนวทางจากการประชุมความร่วมมือของนายกรัฐมนตรีระหว่างไทยกับนานาชาติในการประชุม “COP26 World Leaders Summit” และเพื่อแก้ปัญหาการเปลี่ยนแปลงสภาพภูมิอากาศอย่างมีประสิทธิภาพ ซึ่งไทยเป็น 1 ใน 10 ประเทศที่ได้รับผลกระทบจากการเปลี่ยนแปลงสภาพภูมิอากาศสูงสุดในโลก
โฆษกประจำสำนักนายกรัฐมนตรี กล่าวเพิ่มเติมว่า นายกรัฐมนตรีมุ่งหวังให้ทุกภาคส่วนตระหนักรู้ เฝ้าระวัง ป้องกัน ดูแลสุขภาพ พร้อมใส่ใจสิ่งแวดล้อม ซึ่งกระทรวงสาธารณสุขมุ่งมั่นสร้างสมดุลชีวิตและสิ่งแวดล้อมที่ยั่งยืนภายใต้แนวคิด “Only One Earth : โลกหนึ่งเดียว กับสมดุลชีวิตที่ยั่งยืน” ทั้งนี้ หน่วยงานที่เกี่ยวข้องทุกภาคส่วนทั้งภาครัฐ ภาคเอกชน และประชาชน ได้จัดทำโครงการประชาสัมพันธ์ใน 3 ด้าน เพื่อประชาสัมพันธ์สร้างการรับรู้ เพื่อเข้าใจในองค์ความรู้ การรักษาสุขภาพ และแนวทางการดูแลรักษาสิ่งแวดล้อม ประกอบไปด้วย 1) การจัดการอนามัยสิ่งแวดล้อมในโรงพยาบาล และนโยบายการสร้างความรอบรู้ด้านสุขภาพ 2) การป้องกัน เฝ้าระวัง ผลกระทบ PM 2.5 เนื่องจากเป็นปัญหาที่รัฐบาลไทยให้ความสำคัญ และ 3) การร่วมมือดูแลสิ่งแวดล้อม ด้วยการปรับเปลี่ยนพฤติกรรมการใช้ชีวิตประจำวันลดการสร้างขยะและการเผาไหม้ เลี่ยงการใช้ถุงพลาสติก หยุดการเผาพื้นที่เพื่อการเกษตรและหันมาปลูกต้นไม้เพื่อช่วยลดก๊าซเรือนกระจก
“นายกรัฐมนตรีมุ่งมั่นที่จะยกระดับการแก้ไขปัญหาการเปลี่ยนแปลงสภาพภูมิอากาศของไทย ซึ่งเป็นประเด็นที่มีผลกระทบโดยตรงต่อสิ่งแวดล้อมของประชาชนอย่างต่อเนื่อง โดยขอความร่วมมือจากทุกภาคส่วนให้ร่วมมือกัน เพื่อสร้างความตระหนักรู้ให้แก่ประชาชน พร้อมทั้งเฝ้าระวัง ป้องกัน ดูแล สร้างสมดุลชีวิตและสิ่งแวดล้อมที่ยั่งยืน เพื่อลูกหลาน และเพื่อให้เป็นไปจามเจตนารมณ์ของไทยในการบรรลุเป้าหมายของไทยในความเป็นกลางทางคาร์บอน (carbon neutrality) ภายในปี ค.ศ. 2050 และปล่อยก๊าซเรือนกระจกสุทธิเป็นศูนย์ (net zero greenhouse gas emission) ภายในปี ค.ศ. 2065” นายธนกรฯ กล่าว
วันจันทร์ที่ 2 สิงหาคม 2564
นายกฯ รับมอบวัคซีน COVID-19 “ไฟเซอร์” จากรัฐบาลสหรัฐฯ จำนวน 1.5 ล้านโดส ย้ำการบริหารจัดการวัคซีนให้เหมาะสมเพื่อประโยชน์สูงสุดกับประชาชนคนไทย
นายกฯ รับมอบวัคซีน COVID-19 “ไฟเซอร์” จากรัฐบาลสหรัฐฯ จำนวน 1.5 ล้านโดส ย้ำการบริหารจัดการวัคซีนให้เหมาะสมเพื่อประโยชน์สูงสุดกับประชาชนคนไทย
วันนี้ (2 สิงหาคม 2564) เวลา 09.00 น. ณ ห้องสีม่วง ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานในพิธีรับมอบวัคซีนป้องกันเชื้อไวรัสโคโรนา 2019 (COVID-19) จากรัฐบาลสหรัฐอเมริกา โดยมีนายไมเคิล ฮีธ (Mr. Michael Heath) อุปทูตรักษาการแทนเอกอัครราชทูตสหรัฐอเมริกาประจำประเทศไทย เป็นผู้แทนรัฐบาลสหรัฐอเมริกา โดยนายอนุชา บูรพชัยศรี โฆษกประจำสำนักนายกรัฐมนตรี เปิดเผยภายหลังเสร็จสิ้นพิธีฯ ดังนี้
นายกรัฐมนตรีกล่าวขอบคุณรัฐบาลสหรัฐฯ ที่ได้สนับสนุนวัคซีนป้องกันเชื้อไวรัสโคโรนา 2019 (COVID-19) ในครั้งนี้ สะท้อนให้เห็นถึงความเป็นมิตรแท้และความสัมพันธ์อันแน่นแฟ้นของทั้งสองประเทศที่มีมายาวนานกว่า 188 ปี รวมถึงความมุ่งมั่นของรัฐบาลไทย-สหรัฐฯ ที่ต้องการจะแก้ไขสถานการณ์ของโรคโควิด-19 ร่วมกัน ซึ่งการฉีดวัคซีนถือเป็นประโยชน์สำหรับไทยที่มีความต้องการใช้วัคซีนเพื่อควบคุมสถานการณ์การแพร่ระบาดของโรคโควิด-19 ในปัจจุบัน พร้อมขอขอบคุณ นางแทมมี่ ดักเวิร์ธ วุฒิสมาชิกสหรัฐอเมริกา ตลอดจนหน่วยงานที่เกี่ยวข้องทั้งหมดที่ได้ผลักดันและสนับสนุนให้ไทยได้รับวัคซีนเพิ่มเติมอีกจำนวน 1 ล้านโดส โอกาสนี้ นายกรัฐมนตรียังขอบคุณรัฐบาลสหรัฐฯ ที่ดูแลคนไทยและผู้ประกอบการไทยที่ดำเนินธุรกิจในสหรัฐฯ เป็นอย่างดี พร้อมยืนยันว่า รัฐบาลจะนำวัคซีนทั้งหมดไปบริหารจัดการอย่างเหมาะสมเพื่อให้เกิดประโยชน์สูงสุดกับประชาชนคนไทยต่อไป
นายไมเคิล ฮีธ อุปทูตสหรัฐฯ ได้กล่าวว่า ทางสหรัฐฯ มีความยินดีที่ได้มีส่วนร่วมในพิธีส่งมอบวัคซีนไฟเซอร์ในวันนี้ และภูมิใจที่ได้มีส่วนร่วมกับไทยในการแก้ไขปัญหาการแพร่ระบาดโรคโควิด-19 อุปทูตสหรัฐฯ ยังยินดีที่ไทยและสหรัฐอเมริกามีความสัมพันธ์ที่ยาวนาน และความร่วมมือครอบคลุมทุกมิติ ทั้งความมั่นคง สาธารณสุข และเศรษฐกิจ นอกจากนี้ เป็นระยะเวลาอันยาวนานที่ไทยและสหรัฐฯ มีความร่วมมือทางด้านสาธารณสุข และการพัฒนาวัคซีนร่วมกันเพื่อป้องกันโรคระบาด การส่งมอบวัคซีนวันนี้นับเป็นการยกระดับความร่วมมือดังกล่าวให้ใกล้ชิดมากยิ่งขึ้น โอกาสนี้ อุปทูตสหรัฐฯ ยังกล่าวขอบคุณรัฐบาล กระทรวงการต่างประเทศ และกระทรวงสาธารณสุข ที่ได้ดูแลประชาชนชาวสหรัฐฯ ในไทยเป็นอย่างดีในช่วงการแพร่ระบาดของโรคโควิด-19 พร้อมหวังว่า สถานการณ์การแพร่ระบาดของโรคโควิด-19 ของไทยจะคลี่คลาย
ทั้งนี้ วัคซีนดังกล่าวของบริษัทไฟเซอร์ ไบโอเอนเทค (Pfizer-BioNTech) จำนวน 1,503,450 โดส ได้จัดส่งถึงไทยแล้วเมื่อวันที่ 30 กรกฎาคม 2564
วันอาทิตย์ที่ 17 เมษายน 2565
โฆษกรัฐบาล เผย “นายกฯ” ขอความร่วมมือทุกหน่วยงานราชการ/ภาคเอกชน จัดมาตรการตรวจ ATK ก่อนเริ่มงานในวันพรุ่งนี้  หลังหยุดยาวช่วงเทศกาล   เพื่อคัดกรองตามมาตรการสาธารณสุข
โฆษกรัฐบาล เผย “นายกฯ” ขอความร่วมมือทุกหน่วยงานราชการ/ภาคเอกชน จัดมาตรการตรวจ ATK ก่อนเริ่มงานในวันพรุ่งนี้  หลังหยุดยาวช่วงเทศกาล   เพื่อคัดกรองตามมาตรการสาธารณสุข
วันที่ 17 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนทุกคน โดยวันพรุ่งนี้ (18 เมษายน 2565) จะเป็นวันแรกของการทำงานภายหลังวันหยุดยาวเทศกาลสงกรานต์ ขอความร่วมมือทุกภาคส่วน ทั้งส่วนราชการ รัฐวิสาหกิจ รวมทั้งภาคเอกชน ห้างร้าน สังเกตอาการและเน้นตรวจ ATK ของพนักงาน บุคลากร ก่อนเริ่มปฏิบัติงานในสถานที่ทำงาน ย้ำให้ปฏิบัติตามมาตรการควบคุมโรค
ทั้งนี้ กรมควบคุมโรคได้ออกคำแนะนำ สำหรับประชาชนที่เดินทางกลับจากสงกรานต์ให้สังเกตอาการตนเองและเฝ้าระวัง 7 วัน หากมีอาการสงสัยติดเชื้อ มีไข้ ไอ เจ็บคอ ให้ทำการตรวจ ATK หลีกเลี่ยงการพบปะผู้คนจำนวนมาก หากต้องพบผู้อื่น ให้สวมหน้ากากอนามัยตลอดเวลา Work From Home ตามความเหมาะสม และปฏิบัติตามมาตรการป้องกันตนเองขั้นสูงสุดตลอดเวลา (Universal Prevention) อย่างเคร่งครัด โดยเน้นการเว้นระยะห่าง สวมหน้ากากอนามัย ล้างมือบ่อย ๆ ไม่ใช้ของร่วมกับผู้อื่น รับประทานอาหารที่ปรุงสุกใหม่
โฆษกประจำสำนักนายกรัฐมนตรี กล่าวว่า นายกรัฐมนตรีเชื่อมั่นว่าเมื่อทุกคนได้พักผ่อนอย่างเพียงพอ กำลังกายพร้อม ได้รับกำลังใจจากคนสำคัญในช่วงวันหยุดยาว จะเป็นพลังให้กลับมาทำงาน ทำงานได้อย่างมีประสิทธิภาพ อย่างไรก็ดี เนื่องจากประเทศไทยขณะนี้ ยังมีจำนวนผู้ติดเชื้อพอสมควร อยากให้ทุกคนเฝ้าระวังตนเองขั้นสูงสุด ด้วยการสังเกตอาการตนเอง คัดแยกบุคคลเสี่ยงสูง และขอความร่วมมือให้ทุกภาคส่วนจัดมาตรการตรวจ ATK ตามมาตรการควบคุมโรค ถือเป็นการแบ่งเบาภาระและช่วยเหลือบุคลากรทางการแพทย์ด้วย
....................
วันจันทร์ที่ 4 เมษายน 2565
บสย. ลงนามร่วมกับ 16 สถาบันการเงิน โครงการค้ำประกันสินเชื่อ Soft Loan Extra วงเงิน 90,000 ล้านบาท เพื่อช่วยเหลือผู้ประกอบการที่ได้รับสินเชื่อ Soft Loan เดิม
บสย. ร่วมลงนามบันทึกข้อตกลงความร่วมมือโครงการค้ำประกันสินเชื่อ Portfolio Guarantee Scheme ระยะพิเศษ Soft Loan Extra วงเงิน 90,000 ลบ. เพื่อช่วยเหลือผู้ประกอบการ SMEs กลุ่มลูกหนี้เดิม ที่มีสินเชื่อคงค้างตาม “พ.ร.ก. Soft Loan” ที่จะครบกำหนดชำระคืนปี 65
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นางวิเรขา สันตะพันธุ์ ผู้อำนวยการอาวุโสฝ่ายกำกับและตรวจสอบสถาบันการเงินเฉพาะกิจ ธนาคารแห่งประเทศไทย (ธปท.) นางสาวศากุน ลัมพสาระ ผู้แทนสำนักงานเศรษฐกิจการคลัง สำนักงานเศรษฐกิจการคลัง (สศค.) พร้อมด้วย ผู้บริหารระดับสูงจาก 16 สถาบันการเงิน ร่วมลงนามบันทึกข้อตกลงความร่วมมือ โครงการค้ำประกันสินเชื่อ Portfolio Guarantee Scheme ระยะพิเศษ Soft Loan Extra วงเงิน 90,000 ล้านบาท เพื่อช่วยเหลือผู้ประกอบการ SMEs กลุ่มลูกหนี้เดิม ที่มีสินเชื่อคงค้างตาม “พ.ร.ก. Soft Loan” (พระราชกำหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 พ.ศ.2563) ที่จะครบกำหนดเวลาชำระคืนหนี้ในปี 2565 นี้ ให้สามารถมีสินเชื่อรองรับจากสถาบันการเงินต่อเนื่อง โดยมี บสย. เป็นผู้ค้ำประกัน เพื่อช่วยลดผลกระทบรักษาสภาพคล่องในการดำเนินธุรกิจของผู้ประกอบการ SMEs และช่วยพยุงการจ้างงาน โดยมีรายละเอียดโครงการค้ำประกันฯ ดังนี้
1) ชำระค่าธรรมเนียมการค้ำประกัน 2 ปีแรก เพียง 1% ต่อปี โดยรัฐชดเชยช่วยเหลือปีละ 0.75% (รวม 1.5%) และปีที่ 3 เป็นต้นไปชำระ 1.75% ต่อปี
2) ยกเว้นค่าดำเนินการค้ำประกันสำหรับผู้ประกอบการ SMEs
3) ระยะเวลาค้ำประกันสินเชื่อสูงสุดถึง 8 ปี
บสย. เปิดรับคำขอค้ำประกันสินเชื่อ ตั้งแต่บัดนี้เป็นต้นไป จนถึงวันที่ 31 ธันวาคม 2566 โดยผู้ประกอบการสามารถรับคำปรึกษาฟรี ที่ศูนย์ที่ปรึกษาทางการเงิน บสย. (F.A.Center) โทร 02-890-9999 ในวัน-เวลาราชการ หรือ Line@doctor.tcg
วันจันทร์ที่ 8 สิงหาคม 2565
กรมการขนส่งทางบก เปิดให้บริการต่อใบอนุญาตขับรถนอกเวลาราชการให้บริการนอกเวลาทุกวันเสาร์ ตลอดเดือนสิงหาคม - กันยายน 2565
...
กรมการขนส่งทางบก เปิดให้บริการต่อใบอนุญาตขับรถนอกเวลาราชการให้บริการนอกเวลาทุกวันเสาร์ ตลอดเดือนสิงหาคม - กันยายน 2565 ณ สำนักงานขนส่งในพื้นที่กรุงเทพมหานคร ปริมณฑล และจังหวัดท่องเที่ยว จองคิวล่วงหน้าผ่านแอปพลิเคชัน DLT Smart Queue
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตั้งแต่วันที่ 11 กรกฎาคม 2565 ที่ผ่านมา กรมการขนส่งทางบกได้ขยายระยะเวลาการให้บริการต่ออายุใบอนุญาตขับรถในวันธรรมดา (ยกเว้นวันหยุดนักขัตฤกษ์) นอกเวลาราชการ ซึ่งจะให้บริการตั้งแต่เวลา 08.30 - 18.00 น. เพื่อรองรับการให้บริการการต่อใบอนุญาตขับรถ โดยมีผู้จองคิวล่วงหน้าผ่านแอปพลิเคชัน DLT Smart Queue และมีผู้มาใช้บริการต่อใบขับขี่นอกเวลาราชการ ณ สำนักงานขนส่งพื้นที่กรุงเทพมหานคร 5,068 ราย สำนักงานขนส่งจังหวัดและสาขา ในจังหวัดปริมณฑล และจังหวัดท่องเที่ยว จำนวน 14,375 ราย รวมทั้งสิ้น 19,443 ราย และตั้งแต่เดือนสิงหาคม 2565 - กันยายน 2565 ได้เปิดให้บริการต่อใบอนุญาตขับรถนอกเวลาเพิ่มเติมในวันเสาร์ ระหว่างเวลา 08.30 - 16.30 น. เพื่อให้สามารถรองรับความต้องการของประชาชนได้มากขึ้น โดยการให้บริการต่ออายุใบอนุญาตขับรถนอกเวลาราชการในวันเสาร์ระหว่างเวลา 08.30 - 16.30 น. จะให้บริการเฉพาะสำนักงานขนส่งกรุงเทพมหานครพื้นที่ 1 - 5 และสำนักงานขนส่งจังหวัดและสาขา ในจังหวัดปริมณฑล และจังหวัดท่องเที่ยว ประกอบด้วย ภาคกลาง นนทบุรี ปทุมธานี สมุทรปราการ พระนครศรีอยุธยา นครปฐม สมุทรสาคร สุพรรณบุรี ฉะเชิงเทรา ลพบุรี สระบุรี ภาคตะวันออก ชลบุรี ระยอง ปราจีนบุรี ภาคเหนือ นครสวรรค์ พิษณุโลก เชียงใหม่ เชียงราย กำแพงเพชร ภาคตะวันออกเฉียงเหนือ ขอนแก่น นครราชสีมา อุบลราชธานี บุรีรัมย์ สุรินทร์ อุดรธานี มหาสารคาม ชัยภูมิ ภาคใต้ สุราษฎร์ธานี ภูเก็ต สงขลา นครศรีธรรมราช ภาคตะวันตก กาญจนบุรี ราชบุรี เพชรบุรี
ผู้สนใจสามารถจองคิวล่วงหน้าผ่านแอปพลิเคชัน DLT Smart Queue และสำหรับผู้ที่จองคิวล่วงหน้าผ่าน แอปพลิเคชันไว้แล้ว หากต้องการเปลี่ยนวันและเวลาให้การดำเนินการให้เร็วขึ้น สามารถดำเนินการจองคิวใหม่ได้ โดยคิวที่จองไว้เดิมจะถูกยกเลิกอัตโนมัติ ส่วนผู้ที่ยังไม่เคยจองคิวมาก่อนแต่ต้องการดำเนินการต่ออายุใบอนุญาตขับรถนอกเวลาราชการ ในช่วงเย็นของวันทำการ หรือในวันเสาร์ สามารถจองคิวผ่านแอปพลิเคชัน DLT Smart Queue ได้เช่นเดียวกัน กรมการขนส่งทางบกและสำนักงานขนส่งทุกแห่งทั่วประเทศยังคงดำเนินการตามมาตรการด้านสาธารณสุขเพื่อป้องกันการแพร่กระจายของเชื้อโควิด-19 อย่างเคร่งครัด ตั้งแต่การคัดกรองก่อนเข้าอาคาร เว้นระยะห่างตามมาตรการ Social Distancing โดยให้ประชาชนมั่นใจได้ว่าเจ้าหน้าที่ของกรมการขนส่งทางบกและสำนักงานขนส่งทุกคนได้รับวัคซีนป้องกันโควิด-19 และสวมหน้ากากอนามัยตลอดเวลาให้บริการ ทั้งนี้ ขอความร่วมมือประชาชนที่ติดต่อราชการ สวมหน้ากากอนามัยในการติดต่อราชการ และปฏิบัติตามคำแนะนำของเจ้าหน้าที่อย่างเคร่งครัด เพื่อลดความเสี่ยงในการติดต่อแพร่กระจายของโรค
วันอังคารที่ 11 มกราคม 2565
​ครม.เห็นชอบงบผูกพันข้ามปีงบประมาณ 66 เริ่มก่อสร้างสวนสัตว์ใหม่ปทุมธานี บนที่ดินพระราชทาน 300 ไร่
​ครม.เห็นชอบงบผูกพันข้ามปีงบประมาณ 66 เริ่มก่อสร้างสวนสัตว์ใหม่ปทุมธานี บนที่ดินพระราชทาน 300 ไร่
วันที่ 11 มกราคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 มกราคม 2565 ว่า ครม.เห็นชอบงบผูกพันข้ามปีงบประมาณ 2566 จำนวน 1,109 ล้านบาท ของกระทรวงทรัพยากรธรรมชาติและสิ่งแวดล้อม โดยองค์การสวนสัตว์แห่งประเทศไทย เพื่อดำเนินการก่อสร้างสวนสัตว์แห่งใหม่ บนที่ดินพระราชทานจำนวน 300 ไร่ ในพื้นที่คลองหก ตำบลรังสิต อำเภอธัญบุรี จังหวัดปทุมธานี ซึ่งจะต้องเสนอขอตั้งงบประมาณรายจ่ายประจำปี 2566 ต่อสำนักงานประมาณต่อไป ทั้งนี้ โครงการก่อสร้างสวนสัตว์แห่งใหม่ เป็นการดำเนินงานระยะยาวระหว่างปี พ.ศ.2566 – 2570
สวนสัตว์แห่งใหม่นี้ จัดสร้างขึ้นเพื่อเฉลิมพระเกียรติพระเจ้าอยู่หัวรัชกาลที่ 10 ภายใต้แนวคิดจัดทำเป็นสวนสัตว์ที่ทันสมัยระดับนานาชาติ เพื่อเป็นแหล่งเรียนรู้ทางธรรมชาติที่สมบูรณ์ครบถ้วนในระดับสากล ทั้งการเป็นแหล่งเรียนรู้ชีวิตสัตว์ป่าในและนอกถิ่นอาศัย ระบบภูมินิเวศทางธรรมชาติที่สมบูรณ์แบบ เป็นแหล่งเรียนรู้ด้านการอนุรักษ์ศึกษาวิจัยและเพาะขยายพันธุ์สัตว์ป่าคืนสู่ธรรมชาติ รวมถึงเป็นแหล่งนันทการรองรับการท่องเที่ยวเชิงอนุรักษ์ที่เป็นมิตรกับสิ่งแวดล้อม ตามแนวพระราชดำริในพระบาทสมเด็จพระมหาภูมิพลอดุลยเดชมหาราชบรมนาถบพิตร แบ่งออกเป็น 6 ส่วน ประกอบด้วย 1)พื้นที่สวนสาธารณะ 2)พื้นที่ส่วนพาณิชย์ 3)พื้นที่ส่วนป้องกันน้ำท่วม 4)พื้นที่ส่วนวิจัย 5)พื้นที่ส่วนจอดรถ และ6)พื้นที่ส่วนจัดแสดงสัตว์โซนแอฟริกา โซนเอเชีย โซนออสเตรเลีย โซนอเมริกาใต้ และสวนสัตว์เด็ก
............................
วันอังคารที่ 23 พฤศจิกายน 2564
นายกรัฐมนตรีสั่งจับตาสถานการณ์น้ำมันโลกอย่างใกล้ชิด ขณะที่รอง นรม. และรมว.พน. ยืนยันนโยบายรัฐบาลตรึงราคาน้ำมันดีเซล 30 บาท/ลิตร บรรเทาความเดือดร้อนผู้บริโภคให้มากที่สุด
โฆษกรัฐบาลเผยนายกรัฐมนตรีสั่งจับตาสถานการณ์น้ำมันโลกอย่างใกล้ชิด ขณะที่รอง นรม. และรมว.พน. ยืนยันนโยบายรัฐบาลตรึงราคาน้ำมันดีเซล 30 บาท/ลิตร บรรเทาความเดือดร้อนผู้บริโภคให้มากที่สุด
วันนี้ (23 พ.ย. 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งหน่วยงานที่เกี่ยวข้องติดตามสถานการณ์น้ำมันโลกอย่างใกล้ชิด ซึ่งหลังการประชุมคณะรัฐมนตรี นายกรัฐมนตรีได้เชิญรองนายกรัฐมนตรีและรัฐมนตรีว่าการกระทรวงที่เกี่ยวร่วมหารือถึงทิศทางและแนวโน้มราคาพลังงานโลกด้วย
ทั้งนี้ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ได้กล่าวกับสื่อมวลชนภายหลังการประชุมร่วมกับนายกรัฐมนตรีว่า นายกรัฐมนตรีสั่งการให้ติดตามแนวโน้มราคาพลังงานโลกที่ผันผวน เพื่อลดผลกระทบที่จะเกิดกับประชาชนและผู้ประกอบการให้มากที่สุด โดยรัฐบาลยังมีนโยบายตรึงราคาน้ำมันดีเซลไม่เกินลิตรละ 30 บาท ขณะที่ การบริโภคน้ำมันของตลาดใหญ่ เช่น สหรัฐอเมริกา ยังมีความต้องการใช้สูง ซึ่งในวันที่ 4 ธันวาคม นี้ องค์กรร่วมประเทศผู้ผลิตน้ำมันเพื่อการส่งออก หรือ โอเปค จะมีการประชุมเพื่อทบทวนปริมาณการผลิต ซึ่งต้องมีการติดตามผลการประชุมอย่างใกล้ชิด
รองนายกรัฐมนตรีและรัฐมนตรีว่าการกระทรวงพลังงานยังกล่าวเพิ่มเติมว่า ขณะนี้ หลายประเทศ อาทิ สหรัฐฯ จีน ญี่ปุ่นและอินเดีย ได้นำน้ำมันสำรองมาใช้จนมีผลกระทบต่อราคาน้ำมันในตลาดโลก แม้ราคาน้ำมันในประเทศไทยจะเริ่มมีทิศทางที่ดีขึ้นและปรับลดลง โดยในวันพรุ่งนี้ (24 พ.ย.) กลุ่ม ปตท. จะมีการประกาศลดราคาน้ำมันลงมาอีก เพราะราคาน้ำมันตลาดโลกลดลงประกอบกับมาตรการชดเชยของรัฐบาลที่ยังคงอยู่ ซึ่งในการพูดคุยเห็นว่า ควรปล่อยให้ราคาน้ำมันในประเทศเป็นไปตามกลไกตลาด แต่ยังคงตรึงเพดานราคาน้ำมันดีเซลที่ไม่เกิน 30 บาท/ลิตร และยังคงใช้การชดเชยจากกองทุนน้ำมันอย่างต่อเนื่องไปอีกสักระยะ เนื่องจากยังไม่แน่ใจถึงสถานการณ์โลกกจะหยุดนิ่งอย่างไร ยังไม่เป็นมาตราการอื่นเพิ่มเติมในขณะนี้
ทั้งนี้ รองนายกรัฐมนตรีและรัฐมนตรีว่าการกระทรวงพลังงานยังกล่าวขอให้ทุกฝ่ายร่วมมือกันเปิดประเทศ เพราะความพยายามเปิดประเทศอย่างยั่งยืน โดยไม่ให้มีสถานการณ์โควิด-19 ระลอกใหม่เกิดขึ้นซ้ำเติม จะเป็นทางออกที่ดีที่สุด เพราะหากต้องล็อคดาวน์ขึ้นมาอีก ประชาชนและเศรษฐกิจก็จะได้รับผลกระทบอีก
------------------
วันอังคารที่ 25 มกราคม 2565
โฆษกรัฐบาลเผย “นายกฯ” สั่งจับตาสัปดาห์แรก สถานบันเทิง ดื่มได้ไม่เกินเวลา 23.00 น. ร้านไหนทำผิดปิดหน้าร้าน แอบเปิดหลังร้าน ขอให้เจ้าหน้าที่ สอบสวน จับกุม ยึดใบอนุญาต
โฆษกรัฐบาลเผย “นายกฯ” สั่งจับตาสัปดาห์แรก สถานบันเทิง ดื่มได้ไม่เกินเวลา 23.00 น. ร้านไหนทำผิดปิดหน้าร้าน แอบเปิดหลังร้าน ขอให้เจ้าหน้าที่ สอบสวน จับกุม ยึดใบอนุญาต และหากพบ จนท.รัฐ เอี่ยว ให้เอาผิดทางวินัย
วันที่ 25 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการเจ้าหน้าที่ตำรวจและหน่วยงานที่เกี่ยวข้องติดตามสัปดาห์แรกที่ประชุมศูนย์บริหารสถานการณ์โควิด-19 (ศบค.) อนุมัติให้ร้านอาหารที่จำหน่ายเครื่องดื่มแอลกอฮอล์ใน 8 จังหวัดนำร่องท่องเที่ยวเละพื้นที่สีส้ม 25 จังหวัด ที่เปิดให้บริการได้ถึงเวลา 23.00 น. และต้องตรวจสอบต่อไม่ให้มีการเปิดดื่มในร้านหลัง 5 ทุ่ม ย้ำต้องเข้ม COVID Free Setting โดยผู้ประกอบการต้องปฏิบัติตามมาตรการทางสาธารณสุขอย่างเคร่งครัด พร้อมกำชับตำรวจ ทหาร ฝ่ายปกครอง ให้ดูแลสถานประกอบการที่ทำผิด หากเจ้าหน้าที่พบผู้กระทำผิดกฎหมาย หรือเจ้าหน้าที่ทำผิดกฎหมาย ต้องลงโทษทางวินัย ร้านไหนขายเหล้า ร้านไหนลักลอบปิดเกินเวลาที่กำหนด ปิดหน้าร้านบังหน้า แอบเปิดหลังร้าน ขอให้เจ้าหน้าที่สอบสวน จับกุม ยึดใบอนุญาต และหากพบ จนท.รัฐ เกี่ยวข้องให้เอาผิดทางวินัย
นายธนกร ยังกล่าวว่า วันนี้ ยอดผู้ป่วยโรคติดเชื้อไวรัสโคโรนา 2019 (โควิด-19) ลดลงอยู่ที่ 6 พันกว่าราย ซึ่งผู้ติดเชื้อที่ไม่มีอาการจะรักษาที่บ้านแบบ Home Isolation เป็นหลัก ที่ผ่านมาพบว่ามีผลการรักษาที่ดีและสามารถรักษาผู้ติดเชื้อได้จำนวนมาก ถือว่าสาธารณสุขของไทยบริหารจัดการได้ดี
สำหรับตัวเลขผู้ติดเชื้อโควิด-19 รายใหม่ รวม 6,718 ราย จำแนกเป็น ผู้ป่วยจากในประเทศ 6,566 ราย ผู้ป่วยมาจากต่างประเทศ 152 ราย ผู้ป่วยสะสม 167,922 ราย (ตั้งแต่ 1 มกราคม 2565) หายป่วยกลับบ้าน 7,659 ราย หายป่วยสะสม 119,274 ราย (ตั้งแต่ 1 มกราคม 2565) ผู้ป่วยกำลังรักษา 81,532 ราย เสียชีวิต 12 ราย ในส่วนของยอดผู้ติดโควิดสะสมพุ่งสูงกว่า 350 ล้านรายทั่วโลก หลังการแพร่ระบาดผ่านมานานกว่า 2 ปีแล้ว จนทำให้ยอดผู้เสียชีวิตสูงเกือบ 5.6 ล้านราย อัตราเสียชีวิตอยู่ที่ราว 1.6% รักษาหายแล้วราว 80% ของผู้ติดเชื้อทั้งหมด ขณะนี้มีประเทศที่พบผู้ติดเชื้อแล้ว 189 จาก 193 ประเทศทั่วโลก ล่าสุดการให้บริการวัคซีน โควิด-19 สะสมอยู่ที่ 113,749,513 โดส เข็มที่ 1 ฉีดสะสม 52,081,134 โดส เข็มที่ 2 ฉีดสะสม 48,234,726 โดส เข็มที่ 3 ฉีดสะสม 12,599,922 โดส เข็มที่ 4 ฉีดสะสม 833,731 โดส ทั่วโลกฉีดวัคซีนไปแล้วกว่า 9.87 พันล้านโดส โดยจีนนำเป็นอันดับ 1 ประเทศที่ฉีดวัคซีนต้านโควิดมากที่สุดในเชิงปริมาณขณะนี้ ฉีดวัคซีนไปแล้วกว่า 2.96 พันล้านโดส ตามมาด้วย อินเดีย 1.62 พันล้านโดส สหรัฐอเมริกา 534.6 ล้านโดส บราซิล 352.74 ล้านโดส ขณะที่อินโดนีเซียฉีดไปแล้วกว่า 304.5 ล้านโดส ยังคงเป็นประเทศที่ฉีดวัคซีนต้านโควิดมากสุดในอาเซียนขณะนี้
วันอังคารที่ 16 สิงหาคม 2565
PM satisfied with first 4-year performances of EEC
PM satisfied with first 4-year performances of EEC
August 15, 2022, at 1330hrs, at Thai Khu Fah Building, Government House, Prime Minister and Defense Minister Gen. Prayut Chan-o-cha presided over the 4/2022 meeting of the Eastern Economic Corridor Policy Committee via a teleconference. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed satisfaction over the overall progress of the Eastern Economic Corridor (EEC), in line with the Government’s policy to drive the country out of the middle-income trap, and to elevate livelihood and quality of life of the people in the EEC area. Nevertheless, it is also important to ensure that the Thai people in other areas throughout the country are benefited, and that infrastructure and transport connectivity are systematically put in place to proliferate tangible prosperity to other regions and neighboring countries. The Prime Minister instructed concerned agencies to be prudent and mindful of related laws in a bid to prevent any possible problem, and to drive various projects under the EEC according to plan.
The meeting acknowledged the performance of EEC during the first 4 years (2017-2022), which has seen progress in all dimensions, and has generated direct benefits to the people of all groups as follows:
Approval of investment in the EEC has amounted to 1.8 trillion Baht, exceeding the target of 1.7 trillion Baht for the first 5 years
New technologies have emerged through the investment in the EEC, with the 10 S-Curve industries accounting for 70% of the total investment, and the 5 New S-Curve industries accounting for 36% (and having increased to 49% during the first quarter of 2022)
Personnel development on the demand-driven basis to tackle shortage of skilled labors. So far, 16,114 workers have been trained, and the total of 100,000 workers are expected to undergo training by the end of 2023
Public benefits: 1) direct benefit gained from world-class infrastructure, modern public health system and public utilities, and increase of employment opportunities; 2) community economic development, upgrade of quality of life, area-based development plan (Neo Pattaya-Ban Chang-Ban Amphoe-Map Ta Phut- Rayong), and integrative agricultural investment; 3) community outreach and engagement, through such programs as women empowerment for environment protection, EEC Square, volunteer programs, etc.; and 4) SMEs and local vendor loans for post-COVID-19 recovery.
The meeting also acknowledged the EEC operation plan for the next 5 years on: 1) 5G, 2) EVs, 3) medical technology and wellness, 4) innovative centers, i.e., EECi, EECd, and Digital Valley, and 5) 4 mega infrastructure projects. As for the 5-year goal (2023-2027), investment value is expected at 2.2 trillion Baht (2023-2027), with an investment amount of 400-500 billion Baht/year, while EEC is expected to grow at 7-9%/year, contributing to national growth of 5% from 2027 onward.
วันพุธที่ 22 กันยายน 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 3”
แก่ชุมชนที่มีประชาชนรักษาตัวอยู่ที่บ้าน (Home Isolation)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจ เติมความสุขให้ประชาชน ครั้งที่ 3” โดยได้มอบอาหารกล่อง จำนวน 2,050 กล่อง ในวันที่ 20 – 21 กันยายน 2564 เพื่อแจกจ่ายให้แก่ชุมชนที่มีประชาชนรักษาตัวอยู่ที่บ้านภายในชุมชน (Home Isolation) ได้แก่ ชุมชนรอบมัสยิดสวนพลู ชุมชนหมู่บ้านนักกีฬา ชุมชนมัสยิดย่ามีลุ้ลอิบาดะห์ และชุมชนสุเหร่าเกาะดอน ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม. ดังนี้
- ร้านราดหน้าอาหลิว อยู่บริเวณริมถนนสิรินธรฝั่งขาเข้า ใกล้กับสถานีสิรินธร รถไฟฟ้ามหานคร สายเฉลิมรัชมงคล (MRT สายสีน้ำเงิน)
พิกัดร้าน https://goo.gl/maps/TVKci97ypqfEb3Cb7
- ร้านสุภากร – อรนิภัทธ์อาหารอิสลาม อยู่ภายในห้างสรรพสินค้า JJ Mall ชั้น 2 บริเวณฟู้ดคอร์ท สถานีกำแพงเพชร รถไฟฟ้ามหานคร สายเฉลิมรัชมงคล (MRT สายสีน้ำเงิน)
พิกัดร้าน https://g.page/JJMallFoodCourt?share
- ร้านกอเรีย อยู่ภายในโรงอาหาร บมจ. ทรู คอร์ปอเรชั่น สถานีพระราม 9 รถไฟฟ้ามหานคร สายเฉลิมรัชมงคล (MRT สายสีน้ำเงิน)
พิกัดร้าน https://goo.gl/maps/U9yZJrV5KCGXRdqKA
- ร้านบิงซู นม 6 ฮาลาล สาขาพระราม 9 อยู่บริเวณสถานีรามคำแหง 12 โครงการรถไฟฟ้าสายสีส้ม ช่วงศูนย์วัฒนธรรมฯ - มีนบุรี (สุวินทวงศ์)
พิกัดร้าน https://g.page/bingsu-nom6-halal-bangkok?share
- ร้านก๋วยต๋งก๋วยเตี๋ยว อยู่ติดถนนรามอินทรา ซอย 123 ใกล้โรงเรียนเศรษฐบุตรบำเพ็ญ บริเวณสถานี เศรษฐบุตรบำเพ็ญ โครงการรถไฟฟ้าสายสีชมพู ช่วงแคราย - มีนบุรี
พิกัดร้าน https://goo.gl/maps/rdd2dSACqqzazRce6
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดำเนินการมาอย่างต่อเนื่อง ซึ่งได้จัดขึ้นเป็นครั้งที่ 3 โดยในครั้งที่ 1 จัดขึ้นในเดือนพฤษภาคม – มิถุนายน 2564 ส่งมอบอาหารจำนวน 8,000 กล่อง ให้แก่ บุคลากรทางการแพทย์และผู้ป่วยในสถานพยาบาลและโรงพยาบาลสนาม ส่วนครั้งที่ 2 จัดขึ้นในเดือนสิงหาคม – กันยายน 2564 ส่งมอบอาหารจำนวน 8,000 กล่อง ให้แก่ประชาชนที่อาศัยอยู่ในชุมชนบริเวณใกล้เคียงกับร้านอาหารที่เข้าร่วมกิจกรรม และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 จำนวน 5,200 กล่อง รวมจำนวน 21,200 กล่อง โดยมีระยะเวลาดำเนินกิจกรรมตั้งแต่วันที่ 20 – 28 กันยายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย